Moonlight SandModern Pearl Sterling Silver Drop Earrings £29.99
Infinite DanceModern Sterling Silver Dangle Earrings £29.99
Infinity EmbraceHandcrafted Women's Brushed Silver 925 Infinity Symbol Ring £37.99
Almost InfiniteFair Trade Balinese jewellery Sterling Silver Band Ring £38.99
Ping River FlowsModern Sterling Silver Dangle Earrings £38.99
Moon WalkerBali Hammered Silver Band Ring £29.99
Fair SquareSterling silver half hoop earrings £34.99
Sky loop: earringModern Minimalist Red Onyx Earrings £23.99
Whirling WindHand Crafted Sterling Silver 925 Dangle Style Earrings £23.99 Pta-polisieman doodgeskiet: Dubbele tragedie vir broer | Maroela Media
Pta-polisieman doodgeskiet: Dubbele tragedie vir broer
Lt. kol. Reinier Lagois saam met sy ma, Ina Lagois-Mills. Foto: Verskaf
Die polisiebeampte wat Maandag koelbloedig by sy huis in Pretoria doodgeskiet is, het ŉ passie vir sy werk gehad en was meer as twee dekades in die polisiediens.
Lt. kol. Reinier Lagois (42) se liggaam is Maandagaand by sy huis in die Moot gevind. Altesaam 14 koeëldoppies het op die toneel gelê en sy blougrys Toyota Corolla word vermis.
“Iemand het my seker so rondom 22:00 gebel om te sê hy is dood,” het Hennie Lagois, Reinier se broer, aan Maroela Media gesê. “Ek weet nie eens of dit ŉ huisroof was en of dit ŉ kaping was nie. Ek wil nie bespiegel oor wat gebeur het nie. Ek het natuurlik my bedenkinge, maar ek wil dit nie met iemand deel nie. Ek respekteer my broer se privaatheid.”
Hy het gesê hy het sy broer Sondagaand vir die laaste keer gesien. “Ek en hy en ŉ ou skoolpel het saam ŉ eisbein gaan eet. Dit is die laaste keer wat ek met hom gepraat het.”
Hennie het sy broer as ŉ perfeksionis beskryf wat pynlik netjies op homself, sy huis en sy voertuie was. “Ek onthou toe ons klein was het ons ŉ kamer gedeel en as my skoene skeef gestaan het, het Reinier dit reggeskuif. Alles moes altyd perfek netjies wees,” het hy vertel.
“By hom was iets óf reg óf verkeerd en hy was streng met mense saam met wie hy gewerk het. Dinge moes reg wees. Maar hy was ŉ mense-mens. Hy was baie sosiaal en het goed met ander oor die weg gekom.” Reinier was geskei en het nie kinders gehad nie, het Hennie gesê.
Dit is die tweede tragedie wat Hennie in ŉ kort tydjie tref nadat sy vrou, Jackie (49), drie weke gelede onverwags aan ŉ hartaanval oorlede is. “My ma kuier op die oomblik nou by Jackie se ma – albei van hulle het nou kinders verloor.”
Op ŉ vraag hoe hy twee sulke groot verliese na mekaar hanteer, sê Hennie dat dit baie swaar is. “Ek het eers gedink ek is harteloos omdat ek nie huil nie, maar gisteraand het ek en my dogters saam met my jongste sussie sit en gesels en toe loop die emosies oor. Toe het ons saam behoorlik gehuil,” het hy gesê.
“Al ons planne is nou van die baan. Dit is hartseer dat my dogters nie eendag die voorreg gaan hê om hulle ma op hul troudag te hê nie. ŉ Mens weet nie hoekom sulke goed gebeur nie.”
Gauteng Pretoria Reinier Lagois
Matriekseun se dood ‘laat groot leemte’
ANC-vroueliga veroordeel boude-betoging
My innige simpatie. Wees sterk met Sy krag en weldra sal jy oor die ergste kom. Eendag sal ons die antwoorde kry.
gerdi · 3 jaar gelede
Reinier jy gaan so gemis word my hart is stukkend Hennie sterkte julle is in my gebede
My innige simpatie…. Dis verskriklik hartseer!
Hennie, Christelle, Elmarie, Rudi, Debbie en tannie Ina – Ek is vreeslik jammer vir julle seer en verlies. Reinier was ‘n groot deel van my lewenspad – dit sal altyd spesiaal vir my wees. Ek dink aan jul almal in hierdie vreeslik hartseer tyd. Lizelle xxx
Debbie · 3 jaar gelede
Dankie aan almal vir julle Gebede. Ja ons Lagois familie sukkel om Reinier se dood te verwerk. Hy het dit nie verdien nie. Mag die waarheid gou uitkom.Almal in sy verlede, dankie wat julle in sy lewe beteken het. Sy suster Debbie.
Ai Debbie, die seer gaan nooit weg nie – maar ek bid dat die rofie wat mettertyd oor die groot wond gaan groei so bietjie verligting sal bring. Mag julle almal nader aan mekaar kom in hierdie ongelooflike moeilike tyd. Gee asb. al my liefde vir al die ander Lagoise – ons almal wat hom geken het is diep geskok en ontnugter deur hierdie sinnelose daad. Sterkte vir julle almal – elkeen van julle is in ons gebede. Lizelle xxx
So verskriklik hartseer….my innige simpatie aan beide families. Die dood voel altyd so onwerklik en dit maak so seer. Bid vir jul vir vertroosting.
Boer · 3 jaar gelede
Dit is vreeslik hartseer, bitter jammer vir n mens wat opreg sy werk gedoen het! en sy lewe was skoon soos ek dit lees!
Ek ruik weer eens n volks moord!
Natacha Bodenstein(Meintjes) · 3 jaar gelede
Neef ek dink baie aan julle, sterkte v dit wat voorle die lewe en mense is wreed. Kan net bid dat d wat verantwoordelik is gekry sal word. Liefde en Groete v My en my gesin.xxx
Ek het geen woorde…… dit so hartseer dat n Familie deur al die seer moet gaan… sterkte aan jul almal wat in die moeilikke tyd moet gaan: en Onthou: God werk veral daar… waar ons dink dat alles heeltemal verby is.
My innige simpatie met die families. Ek het begrip hoe julle voel. Het my moeder, vader en broer in sewe maande verloor in 2011. dis 12 jaar en party dae is die ergste. Maar ons Liefdevolle Vader is baie goed vir ‘n ons.
My innige simpatie met die families. God staan saam julle Hy hou julle vas. Dit is net sad sad. My pappa het ek 11 jaar terug verloor – en elke dag dink ek aan hom dit is net hartseer. JESUS SEEN JULLE ALMAL
Ongelooflik hartseer, maar julle liefde en waardes sal mekaar hierdeur dra. ‘n Ware troos vir julle: Julle as familie van Reinier Lagois kan met opreg trots wees, sy werk was sy trots en dit is in vandag se tyd die kosbaarste getuienis vir elke persoon. Hy was streng met ‘n hart, mag jou nalatenskap almal aanraak en motiveer!
Regtig jammer oor julle verlies
GERRIT · 3 jaar gelede
REGTIG JAMMER,STERKTE AAN FAMILIE.